**Tjærebeis råd og tips**

1) Rør godt i tjæra

2) 5 liter tjære kan tynnes ut med opptil 1,5 liter linolje og 0,5 liter terpentin. Rør godt.

(Blandingsforholdet er opptil 30% linolje og 10% terpentin)

*-Hvor mye du blander ut kommer litt an på temperaturen, jo varmere det er jo mer flytende blir tjæra. Bland til du synes det er blitt en riktig konsistens.*

En sørvegg bruker ca 7 liter.

3) Dekk til vinduer og evt. blomsterbed eller annet som ikke skal få tjære på seg med plast.

På sørveggen kan det trenges mer enn 1 strøk, men bare om du ser at veggen fortsatt er tørr. Det er ingen grunn til å male strøk to på en ”våt” vegg, da begynner tjæra bare å renne.

Vask penslene i terpentin.

**OBSOBS!**

***Bruker du en fille eller lignende til å tørke opp linolja MÅ denne brennes etterpå ettersom linolje er selvantennelig og kan forårsake brann.***

***Bruk grillen ute☺***

**Veggen vil lysne etter hvert, farven på tjære er vanskelig å forutse ettersom det kommer litt an på hvor i brenninga man får spannet fra.**

**Lykke til!**